Martin MB-1

Το **Martin MB-1** ήταν αμερικανικό διπλάνο βομβαρδιστικό της δεκαετίας του 1910. Παράγονταν από την Glenn L. Martin Company για την Αεροπορική Υπηρεσία του Στρατού των ΗΠΑ (United States Army Air Service) και ήταν το πρώτο στα χρονικά αεροσκάφος των ΗΠΑ το οποίο εξ αρχής σχεδιάστηκε ως βομβαρδιστικό.

Το 1921 η Martin ανέπτυξε με βάση το MB-1 το τορπιλοπλάνο-βομβαρδιστικό KG.1 για το Ναυτικό των ΗΠΑ. Αυτό σε υπηρεσία ονομάζονταν αρχικά **MBT** και στην συνεχεία **MT**.

## Σχεδιασμός και ανάπτυξη
Το ΜΒ-1 αναπτύχθηκε ώστε να καλυφθεί απαίτηση της Αεροπορικής Υπηρεσίας που αφορούσε στην ανάπτυξη νέου βομβαρδιστικού το οποίο θα ήταν ανώτερο από το Handley Page O/400. Η Martin υπέγραψε συμβόλαιο για την παραγωγή έξι μονάδων. Επρόκειτο για διπλάνο συμβατικής σχεδίασης, με σταθερό σύστημα προσγείωσης, το οποίο προωθούνταν από δύο κινητήρες Liberty 12A μέγιστης ισχύος 400&nbsp;hp. Το πλήρωμα ήταν τριμελές και κάθονταν σε ανοικτά κόκπιτ.

## Επιχειρησιακή ιστορία
Οι παραδόσεις στην Αεροπορική Υπηρεσία ξεκίνησαν τον Οκτώβριο του 1918 και ο τύπος ονομάστηκε **GMB** (Glenn Martin Bomber). Τα πρώτα τέσσερα παραδόθηκαν ως αναγνωριστικά και τα επόμενα δύο ως βομβαρδιστικά. Κατασκευάστηκαν τέσσερα ακόμα GMB πριν από το τέλος του Πρώτου Παγκοσμίου Πολέμου, όμως με το τέλος της σύρραξης διεκόπη η παραγωγή περαιτέρω βομβαρδιστικών. Τα τρία τελευταία ολοκληρώθηκαν ως αεροσκάφη δοκιμών και έφεραν διαφορετικές ονομασίες: το **GMT** (Glenn Martin Transcontinental) ήταν έκδοση μακράς ακτίνας δράσης (2.400&nbsp;km), το **GMC** (Glen Martin Cannon) διέθετε ένα πυροβόλο των 37&nbsp;mm στο ρύγχος και το **GMP** (Glenn Martin Passenger) ήταν επιβατηγό που μπορούσε να μεταφέρει έως και δέκα άτομα. Το GMP μετονομάστηκε σε **T-1**. Έξι μετατράπηκαν αργότερα ώστε να χρησιμοποιηθούν για από την Ταχυδρομική Υπηρεσία των ΗΠΑ. Το ΜΒ-1 αποτέλεσε σχεδιαστικά την βάση για το Martin MB-2, το οποίο είχε δυνατότητα μεταφοράς περισσότερου φορτίου αλλά ήταν πιο αργό και λιγότερο ευέλικτο.

Από το 1922 το Ναυτικό ενέταξε σε υπηρεσία δέκα αεροσκάφη που έφεραν τις ονομασίες **MBT** και **MT**. Χρησιμοποιήθηκαν ως τορπιλοπλάνα-βομβαρδιστικά. Το 1923 οι Πεζοναύτες συμμετείχαν με ένα εξ αυτών στους Εθνικούς Αεροπορικούς Αγώνες. Μάλιστα ήρθε τρίτο στην διαδρομή των 300&nbsp;km.

## Εκδόσεις
;MB-1
:Εσωτερική ονομασία της εταιρείας και αρχική στρατιωτική ονομασία του τύπου.

;GMB 
:Glenn Martin Bomber - Ονομασία των αεροσκαφών στις τάξεις της Αεροπορικής Υπηρεσίας.

;GMT
:Glenn Martin Transcontinental - Ονομασία για ένα μετασκευασμένο αεροσκάφος μακράς ακτίνας δράσης.

;GMC
:Glenn Martin Cannon - Ονομασία ενός αεροσκάφους με πυροβόλο στο ρύγχος.

;GMP
:Glenn Martin Passenger - Ονομασία ενός δεκαθέσιου επιβατηγού αεροσκάφους. Αργότερα μετονομάστηκε σε **T-1**.

;MBT
:Martin Bomber-Torpedo - Δύο τορπιλοπλάνα για το Ναυτικό και το Σώμα των Πεζοναυτών των ΗΠΑ.

;MT
:Martin Torpedo - Έκδοση για το Ναυτικό και τους Πεζοναύτες με την άτρακτο του MB-1 και τις πτέρυγες του MB-2. Κατασκευάστηκαν οκτώ αεροσκάφη, που αργότερα μετονομάστηκαν σε TM-1.

## Χρήστες
; ΗΠΑ
* Αεροπορική Υπηρεσία του Στρατού των ΗΠΑ
* Σώμα των Πεζοναυτών των ΗΠΑ
* Πολεμικό Ναυτικό των ΗΠΑ
* Ταχυδρομική Υπηρεσία των ΗΠΑ

## Παραπομπές


## Βιβλιογραφία

* Andrade, John. *U.S. Military Aircraft Designations and Serials since 1909*. Hinckley, UK: Midland Counties Publications, 1979. ISBN 0-904597-22-9.
* *The Illustrated Encyclopedia of Aircraft* (Part Work 1982-1985). London: Orbis Publishing, 1985, p.&nbsp;2419.
* Swanborough, F.G and Peter M. Bowers. *United States Military Aircraft since 1909*. London: Putnam, 1963.
* Taylor, Michael J. H. *Jane's Encyclopedia of Aviation*. London: Studio Editions, 1989. ISBN 0-517-10316-8.

MB-1
Κατηγορία:Εμβολοκινητήρια στρατιωτικά αεροσκάφη
Κατηγορία:Αεροσκάφη του Α' Παγκοσμίου Πολέμου
Κατηγορία:Βομβαρδιστικά αεροσκάφη